Βλάσσης Μπονάτσος

Ο Βλάσσης Μπονάτσος (Ξυλόκαστρο Κορινθίας, 30 Νοεμβρίου 1949 – Αθήνα, 14 Οκτωβρίου 2004) ήταν Έλληνας τραγουδιστής, ηθοποιός και παρουσιαστής.

 Βιογραφία 
Ήταν γιος δικαστικού και καθηγήτριας πιάνου, με καταγωγή από το Ξυλόκαστρο Κορινθίας. Είχε έναν μεγαλύτερο αδελφό, τον Τάκη Μπονάτσο, ο οποίος γεννήθηκε το 1944. Κάπου στα μέσα της δεκαετίας του 1960, όντας έφηβος, δημιούργησε το συγκρότημα loubok. Στη συνέχεια υπήρξε μέλος του μουσικού συγκροτήματος Πελόμα Μποκιού από το 1969 έως το 1972. Το όνομα του συγκροτήματος, προέρχεται από τα αρχικά κυρίως των επώνυμων των μελών του: Νίκος ΔαΠΕρης, Νίκος ΛΟγοθέτης, Τάκης ΜΑρινάκης, Βλάσσης ΜΠΟνάτσος, Γιάννης ΚΙΟΥρκτσόγλου. Το συγκρότημα γνώρισε μεγάλη επιτυχία με το τραγούδι «Γαρύφαλλε, Γαρύφαλλε», το οποίο έγραψε ο Γιάννης Κιουρκτσόγλου και το οποίο ηχογραφήθηκε στην πρώτη του εκτέλεση από τους Πελόμα Μποκιού με τη φωνή του Νίκου Δαπέρη. Το ίδιο τραγούδι ηχογράφησε, 25 χρόνια αργότερα, ο Βλάσσης Μπονάτσος όταν συνεργάστηκε με τους Goin' Through. Το 1973 υπήρξε μέλος του ροκ συγκροτήματος Gordian, το οποίο ιδρύθηκε στο Λονδίνο και αποτελούνταν από γνωστούς Έλληνες μουσικούς. Οι ηχογραφήσεις του σχήματος, ενώ θα μετουσιώνονταν σε δίσκο εκείνη την εποχή, τελικά αφέθηκαν και χάθηκαν για πάνω από 40 χρόνια. Ο διάσημος παραγωγός Reinhold Mack (των συγκροτημάτων Queen και ELO μεταξύ άλλων), ανέλαβε να "αναγεννήσει" τις ηχογραφήσεις, με το δίσκο τελικά να κυκλοφορεί το 2016.

 Καριέρα 
Στις αρχές της δεκαετίας του 1980 (1981-1982) πρωταγωνίστησε στη θεατρική παράσταση «Εβίτα», με πρωταγωνίστρια την Αλίκη Βουγιουκλάκη, παίζοντας τον ρόλο του Τσε Γκεβάρα. Επίσης, έπαιξε μαζί της και την περίοδο 1983-1984 στην παράσταση «Βίκτωρ Βικτώρια». Είχαν σχέση σχεδόν έξι χρόνια, από τον Απρίλιο του 1982 μέχρι τον Δεκέμβριο του 1987, σύμφωνα με τα περιοδικά της εποχής.  

Παρουσίασε πολλά τηλεπαιχνίδια και τηλεοπτικές εκπομπές, όπως «Με το κλειδί στο χέρι», «Κόντρες», «Βλας Μπακ», «Άλλα Κόλπα», «Με φόρα» και «Πάμε για άλλα», όπου ήταν γνωστός για τις φάρσες που έκανε και τις ατάκες του όπως το «φύγε 'σύ έλα 'σύ», «φοβερό», «τρομερό», «πάρα πολύ ωραίο», «καλά με συγχωρείς» και τη βραχνή χροιά της φωνής του. Ήταν πρωταγωνιστής της επιτυχημένης σειράς Οι Απαράδεκτοι (1991 - 1993) μαζί με τους Γιάννη Μπέζο, Δήμητρα Παπαδοπούλου (η οποία έγραψε το σενάριο) και Σπύρο Παπαδόπουλο. Συμπρωταγωνιστούσαν ο Βασίλης Χαλακατεβάκης και η Ρένια Λουιζίδου.  

Ως σόλο τραγουδιστής έχει κυκλοφορήσει τραγούδια όπως «Μεταμορφώσεις», «Εμένα», «Μια Γυναίκα», «Γυναίκες» (soundtrack της σειράς «Στον Αστερισμό Της Γραβάτας»), «Η Ζωή Είναι Μια Τρύπα», «Βιάσου», «Λολίτα το Νυμφίδιο», «Ένας Άντρας Κλαίει Για σένα», «Πες I Love You», «Αγαπάω» και άλλα. Έχει κάνει ντουέτα με την Αλέξια στο «Είσαι Παιδί Μου Πειρασμός», τον Κώστα Τουρνά στο «Έλα Ήλιε Μου» και τον Γιώργο Μαρίνο στο «Ροκ». Επίσης, έχει κάνει διασκευές τραγουδιών όπως «Το Χειροκρότημα» (πρώτη εκτέλεση Άλκηστις Πρωτοψάλτη), «Ο Γουίλι, ο μαύρος θερμαστής» (πρώτη εκτέλεση Βασίλης Παπακωνσταντίνου), «Αν Σ'αρνηθώ Αγάπη Μου» (πρώτη εκτέλεση Κώστας Χατζής), «Λαός και Κολωνάκι» (πρώτη εκτέλεση Μανώλης Χιώτης, Μαίρη Λίντα) και «There Is No One Like Me» (soundtrack της σειράς Οι Στάβλοι της Εριέτας Ζαΐμη, τίτλος πρωτότυπου «Non Esiste L'Amore» του Αντριάνο Τσελεντάνο).  

 Προσωπική ζωή και θάνατος 
Από το 1996 έως τον θάνατο του, ήταν νυμφευμένος με τη Μάρθα Κουτουμάνου, κόρη της ηθοποιού Ζωής Λάσκαρη. Το ζευγάρι απέκτησε μία κόρη, τη Ζένια (γενν. 1997).

Απεβίωσε σε ηλικία 54 ετών, στις 14 Οκτωβρίου 2004. Έπασχε από κληρονομικό αγγειοοίδημα. Σύμφωνα με το επίσημο ιατρικό ανακοινωθέν, ο θάνατός του οφείλεται σε αποφρακτική οιδηματώδη λαρυγγίτιδα. Κηδεύτηκε στο Πρώτο Νεκροταφείο Αθηνών με δημόσια δαπάνη στον τάφο της οικογένειας Κουτουμάνου.

 Φιλμογραφία 
 Κινηματογράφος 
ΈτοςΤίτλοςΡόλος1971Τα ομορφόπαιδατραγουδιστής 1973Ένα ελεύθερο κορίτσιτραγουδιστής 1982Η στροφήτραγουδιστής 1983Ο δράκος, πρόσωπο της ημέραςΑλέκος 1987Τηλεκανίβαλοι Δημήτρης Δημητρίου1988Πατρίς, ληστεία, οικογένεια Βλάσης1989Ο διάβολος και το κέρατό τουΆγγελος Βουτέρης1991Ο δραπέτηςΣίμοςΟ διάβολος και η ουρά του1993Γυναίκες δηλητήριο Βλάσης2000Βίτσια γυναικών Ρενάρ

 Τηλεόραση 
ΈτοςΤίτλος ΠρογράμματοςΚανάλιΡόλοςΣημειώσεις1987Ο Βαγιάννης ξανακτυπά ΕΡΤ2Πρωταγωνιστικός Ρόλος1988-1989Κουφώματα ΕΤ2Βλάσσης Πρωταγωνιστικός Ρόλος1990-1991Η ΔίψαMEGAΑλέξανδρος Ψαριανός	Πρωταγωνιστικός Ρόλος1991-1992Με το κλειδί στο χέρι ΕΤ1Ο ΊδιοςΠαρουσιαστής1991-1993Οι ΑπαράδεκτοιMEGAΒλάσσης Μπονάτσος Πρωταγωνιστικός Ρόλος1992-1993Τα ΜπακούριαANT1Γεράσιμος3 επεισόδια 1992-1994ΚόντρεςMEGAΟ ΊδιοςΠαρουσιαστής1993Γίγας ΜοτέλΒλασσάρας 1 επεισόδιο1993-1994Στον αστερισμό της γραβάταςANT1Ντίνος ΑλεξίουΠρωταγωνιστικός Ρόλος1994Της Ελλάδος τα παιδιάσμηναγός ΚαραμπονάτσοςΕπεισόδιο: "Κάκαλος μπάι νάιτ"1994-1996Άλλα κόλπα MEGAΟ ΊδιοςΠαρουσιαστής / Υπεύθυνος Προγράμματος  1996-1997Vlass back ΣΚΑΪΠαρουσιαστής / Υπεύθυνος Προγράμματος1997Εκείνες κι εγώANT1Επεισόδιο: "Αχ! Δεβόρα"1997-1998Άλλου τύπου Βλάσσης ΣΚΑΪΠαρουσιαστής / Υπεύθυνος Προγράμματος 1999Playmate of the year STARΠαρουσιαστής1999-2000Με ΦόραANT1Παρουσιαστής 2000-2001Φαινόμενα ΕΤ2Παρουσιαστής2001-2003Να η ΕυκαιρίαMEGAΚριτική Επιτροπή2003-2004Πάμε γι' άλλαSTARΠαρουσιαστής / Υπεύθυνος Προγράμματος 

Θέατρο
ΈτοςΤίτλοςΘέατρο1981-82ΕβίταΑλίκη1983-84Βίκτωρ-ΒικτώριαΑλίκη, Χατζώκου1986-1987Η Μπανανία πάει σύννεφοΒέμπο1987Γελάς... Ελλάς... Αγελάς!Παρκ1988Ο Χορός του Οζαλ...όγγουΠαρκ1988-1989Ο Αγαπητικός της ΔημητρούλαςΒέμπο1990Με το ίδιο νόμισμαΛαμπέτη1990-1991Στο ΤσακΜουσούρη1991-1992Τα Πάνω Κάτω Διάνα1992-1993Δεν τρέχει τίποτεΑθηνά1997-1998Δεσμοί ΑίματοςΜπρόντγουαιη

Δισκογραφία
ΈτοςΤίτλοςΕταιρεία1972Πελόμα ΜποκιούLyra1976Επικίνδυνη ισορροπίαLyra1981ΓενικάCBS1983Αυτά τα βράδιαCBS1991ΠαραλήρημαEMI1996ΧαίρετεBMG2016GordianAnazitisi

Συμμετοχές
Η Αλέξια ερμηνεύει τα κλασικά (συμμετοχή στο τραγούδι "Είσαι παιδί μου πειρασμός") (BMG, 1993)
Εμπάργκο, του Θάνου Μικρούτσικου και Άλκη Αλκαίου, CBS, 1982Θάνος Μικρούτσικος, Άλκης Αλκαίος: Εμπάργκο

Εξωτερικοί σύνδεσμοι
Βιογραφία του Βλάσση Μπονάτσου
Ο Βλάσσης Μπονάτσος στην Internet Movie Database

 Παραπομπές 

Κατηγορία:Έλληνες παρουσιαστές 
Κατηγορία:Έλληνες τραγουδιστές
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης